**Krav til dokumentasjon for å utelukke eksponering**

Dersom det skal utelukkes at eksponering kan skje må følgende (som et mimimum) være dokumentert (listen er ikke uttømmende, og i uprioritert rekkefølge):

* Risikovurdering av arbeidsoppgaven/arbeidssituasjonen
* Beskrivelse av barrierer (tekniske installasjoner, organisatoriske tiltak) som forhindrer eksponering
* System for kontroll og vedlikehold på spesialventilasjon og annen kritisk infrastruktur
* God kommunikasjon med personer som drifter de tekniske anleggene i bygget
* System for varsling ved bortfall av infrastruktur (strøm, ventilasjon, vann).
* Interne rutiner for arbeidsoppgaven/arbeidssituasjonen, inkludert bruk av personlig verneutstyr
* Personlig verneutstyr som er riktig for den aktuelle arbeidsoppgaven/arbeidssituasjonen
* Tetthetstesting av åndedrettsvern
* System for opplæring av ansatte
* En felles forståelse blant alle ansatte av hva som er et avvik, dvs. når det har oppstått et brudd på en av rutinene/barrierene
* Beredskapsplan
* Eventuelle målinger av eksponeringer/stråledoser (evt. beregninger av stråledoser)

Dersom all dokumentasjon er på plass: Sannsynligheten for eksponering er svært liten/neglisjerbar under ordinære forhold. Ved avvik fra ordinære forhold må det føres register.